b'\n_START_ARTICLE_\nIstana Parlimen Catalonia\n_START_PARAGRAPH_\nIstana Parlimen Catalonia (Bahasa Catalonia: Palau del Parlament de Catalunya; Sepanyol: Palacio del Parlamento de Catalu\xc3\xb1a) ialah tempat mesyuarat dan perjumpaan untuk Parlimen Catalonia yang terletak di Barcelona. Ia dibina di antara 1717 hingga 1727 sebagai gedung senjata Ciutadella dan ia telah direka bentuk oleh Jorge Pr\xc3\xb3spero de Verboom._NEWLINE_Selepas Ciutadella dimusnahkan pada pertengahan abad ke-19, bangunan ini telah digunakan untuk pelbagai tujuan, termasuklah sebagai berek, istana diraja dan muzium seni. Istana ini merupakan tempat pertemuan Parlimen Catalonia dari 1932 hingga 1939, sebelum ia dibubarkan ketika Perang Saudara sepanyol. Dengan penubuhan semula Parlimen pada 1980, istana ini telah diubah suai dan sekali lagi menjadi tempat pertemuan Parlimen.\n_START_SECTION_\nSeni bina\n_START_PARAGRAPH_\nIstana ini dibina dalam bentuk salib, dengan satu kubah di bahagian tengah dan empat halaman dalam. Bangunan ini mempunyai dua tingkat dan loteng, dengan keluasan 5,532 meter persegi (59,550\xc2\xa0kp). Ia dibina dengan batuan dari bukit Montju\xc3\xafc dan jubin merah._NEWLINE_Dewan parlimen yang sekarang ini pada asalnya direka bentuk oleh Falqu\xc3\xa9s seperti Salon del Tron.'